Lav et referat af nedenstående tekst:

Tekst:
Kulturlivet vil nu blive ramt af omfattende restriktioner, hvis det står til regeringen. Sådan lød det på fredagens corona-pressemøde i Statsministeriet. - Vi har behov for at se færre mennesker, sagde statsminister Mette Frederiksen (S). Epidemikommissionen har forud for mødet anbefalet  en række nye restriktioner for at begrænse smitten med coronavirus. Blandt andet at lukke biografer, forlystelsesparker og teatre, ligesom serveringssteder skal stoppe udskænkning af alkohol klokken 22. Og de anbefalinger bakker regeringen op om. Tiltag på serveringssteder Serveringssteder skal ifølge anbefalingerne stoppe udskænkning af alkohol klokken 22 og lukke klokken 23. Desuden anbefales der et generelt forbud mod salg af alkohol i perioden mellem klokken 22.00 og 05.00. Der anbefales også et indendørs arealkrav på 2 kvadratmeter per gæst for siddende gæster og 4 kvadratmeter for stående gæster, samt krav om mundbind eller visir for personale med kundekontakt, uanset om de kan forevise coronapas. Der anbefales også krav om opsætning af informationsmateriale fra Sundhedsstyrelsen og et krav om håndsprit. Kræver flertal i Epidemiudvalget Det er Folketingets partier, der i Epidemiudvalget bestemmer, hvilke dele af samfundet, der skal lukke. Tidligere har regeringen fuldt Epidemikommissionens indstillinger en til en. Og statsminister Mette Frederiksen sender en direkte appel til alle Folketingets partier, hvori hun beder om opbakning til regeringens forslag. Hun mener, at det vil være et stærkt signal at sende til befolkningen, hvis alle Folketingets partier kan stå side om side om at bakke op om de nye foreslåede restriktioner.

Referat:
Statsministeren præsenterede på fredagens pressemøde anbefalinger til nye restriktioner for at begrænse smitten med coronavirus.